વિજલપોરમાં છેલ્લા કેટલાક વરસોથી રેલવે ઓવરબ્રિજ બનાવવાની વાતો ચાલી રહી હતી ત્યાં હવે નેશનલ હાઈવે એ વિજલપોરમાં પણ અંડરબ્રિજ યોગ્ય હોવાનો રિપોર્ટ આપતા નવી ઘોંચ ઉભી થઈ છે. રેલવેનો નવો કોરિડોર કાર્યરત થવાનો હોઈ અનેક રેલવે ફાટકો બંધ કરવાની નોબત આવે એમ છે. આ સ્થિતિમાં રેલવે ફાટક નજીક રેલવે ઓવરબ્રિજ યા રેલવે અંડરબ્રિજ બનાવવાનું આયોજન થઈ રહ્યું છે. વિજલપોરમાં રેલવે ફાટક નંબર 126 પણ બંધ થવાની સ્થિતિમાં હોય અહીં રેલવે ઓવરબ્રિજ બનાવવાનું આયોજન છેલ્લા કેટલાક સમયથી કરાઈ રહ્યું છે.